cometadata/datacite-titles-descriptions-related-identifiers huggingface dataset:
DOI: 10.14457/cu.the.2013.1132
title: การเสริมกำลังต้านทานแผ่นดินไหวด้วยวิธีวิเคราะห์เชิงเส้นและไม่เชิงเส้น: กรณีศึกษาอาคารคอนกรีตเสริมเหล็กในจังหวัดเชียงใหม่

description: ในอดีตเรามีความเชื่อกันว่าประเทศไทยนั้นค่อนข้างจะมีความปลอดภัยจากเหตุการณ์แผ่นดินไหว ทำให้การออกแบบก่อสร้างอาคารในอดีตนั้นมิได้ออกแบบให้อาคารสามารถต้านทานต่อแรงแผ่นดินไหวที่อาจจะเกิดขึ้นได้ อย่างไรก็ดี สถิติของการเกิดแผ่นดินไหวและขนาดความรุนแรงของแผ่นดินไหวนั้นมีแนวโน้มเพิ่มมากขึ้นในปัจจุบัน งานวิจัยนี้จึงมุ่งเน้นการประเมินและเสริมความมั่นคงแข็งแรงให้แก่อาคารเก่าตามมาตรฐานการประเมินและการเสริมความมั่นคงแข็งแรงของโครงสร้างอาคารในเขตที่อาจได้รับแรงสั่นสะเทือนของแผ่นดินไหว (มยผ.1303-57) เพื่อตรวจสอบระดับสมรรถนะของอาคาร เปรียบเทียบผลการประเมินกำลังต้านทานแผ่นดินไหวหากเลือกใช้กระบวนการวิเคราะห์เชิงเส้นและไร้เชิงเส้น รวมทั้งนำเสนอแนวทางการเสริมความมั่นคงแข็งแรงที่เป็นไปได้สำหรับอาคารตัวอย่างโดยกำหนดเป้าหมายในการเสริมความมั่นคงแข็งแรงขั้นต่ำด้วยระดับเป้าหมายเพื่อความปลอดภัยขั้นพื้นฐาน (Basic Safety Objective, BSO) อาคารตัวอย่างมีลักษณะสี่เหลี่ยมจัตุรัสตรงกลางเปิดโล่ง ความสูงรวม 24.7 เมตร จำนวน 5 ชั้น มีระบบต้านทานแรงด้านข้างซึ่งประกอบไปด้วยโครงเฟรม ผนังอิฐก่อและกำแพงรับแรงเฉือนคอนกรีตเสริมเหล็ก จากการศึกษาพบว่า อาคารดังกล่าวมีระดับสมรรถนะต้านทานแผ่นดินไหวไม่ผ่านเป้าหมายในการเสริมความมั่นคงแข็งแรงขั้นต่ำเนื่องจากองค์อาคารบางชิ้นส่วนมีกำลังต้านทานไม่เพียงพอที่ระดับปลอดภัยต่อชีวิตภายใต้ภัยแผ่นดินไหวระดับปานกลางที่มีคาบการกลับ 225 ปี โดยผลการประเมินกำลังต้านทานแผ่นดินไหวเมื่อใช้กระบวนการวิเคราะห์แบบเชิงเส้นให้ผลการประเมินที่มีร้อยละขององค์อาคารที่เสียหายมากกว่ากระบวนการวิเคราะห์แบบไร้เชิงเส้น ดังนั้นการเลือกใช้กระบวนการวิเคราะห์แบบไร้เชิงเส้นจะช่วยประหยัดค่าใช้จ่ายสำหรับการเสริมกำลัง สำหรับการเสริมความมั่นคงแข็งแรงให้แก่อาคารตัวอย่างจะเลือกทั้งการเสริมกำลังให้แก่โครงสร้างโดยรวมและการเสริมกำลังเฉพาะที่เพื่อให้อาคารตัวอย่างมีกำลังต้านทานแผ่นดินไหวผ่านเกณฑ์เป้าหมายในการเสริมความมั่นคงแข็งแรงขั้นต่ำ การเสริมค้ำยันเหล็กจะใช้สำหรับการเสริมกำลังโดยรวมเพื่อลดค่าการเคลื่อนที่ ค่าการเคลื่อนตัวสัมพัทธ์ระหว่างชั้นและแรงภายในโครงสร้างของอาคาร ส่วนการเสริมกำลังเฉพาะที่ในชิ้นส่วนที่มีกำลังต้านทานไม่เพียงพอจะใช้แผ่น FRP ในการเสริมกำลังต้านทานแรงเฉือนในคานและใช้เสาเข็มเจาะแบบสี่เหลี่ยมในการเสริมกำลังต้านทานแรงด้านข้างและแรงถอนในฐานราก
DOI: 10.14457/cu.the.2013.1134
title: การประยุกต์ใช้ทฤษฎีเกมกับแบบแผนการตัดสินใจการแฮนด์ออฟแนวตั้งภายในโครงข่ายสื่อสารเคลื่อนที่แบบวิวิธพันธุ์

description: ปัจจุบันการสื่อสารไร้สายมีบทบาทในชีวิตประจำวันเป็นอย่างมาก ได้แก่ 3G, WiMax และ Universal Mobile Telecommunication System (UMTS) เป็นต้น โดยที่เทคโนโลยีเหล่านี้ได้มีการพัฒนาให้สามารถรองรับการทำงานร่วมกันให้ผู้ใช้สามารถใช้งานได้ต่อเนื่อง บทความนี้จึงได้มีการนำเสนอวิธีการประยุกต์ใช้ทฤษฎีเกมกับแบบแผนการตัดสินใจการแฮนด์ออฟแนวตั้งภายในโครงข่ายสื่อสารเคลื่อนที่แบบวิวิธพันธุ์ แก่ผู้ใช้บริการประเภทต่าง ๆ พร้อมทั้งจัดสรรทรัพยากรที่ใช้ในระบบได้อย่างมีประสิทธิภาพของการแฮนด์ออฟแนวตั้งภายในโครงข่ายสื่อสารเคลื่อนที่แบบวิวิธพันธุ์และพิจารณาขณะมีพื้นที่ทับซ้อนของสัญญาณ (Overlaid area) โดยคุณภาพของบริการอยู่ในระดับที่สามารถยอมรับได้
DOI: 10.14457/cu.the.2013.1135
title: วิธีการจัดกลุ่มแบบจำลองคุณลักษณะตามพฤติกรรมการปรับสำหรับสายผลิตภัณฑ์ซอฟต์แวร์พลวัต

description: สายผลิตภัณฑ์ซอฟต์แวร์พลวัตมีวัตถุประสงค์เพื่อรองรับการทำงานของระบบซอฟต์แวร์ปรับตัวเอง ที่มีการเปลี่ยนแปลงความต้องการและเพิ่มขึ้นของข้อจำกัดของทรัพยากรระบบขณะทำงาน การปรับตัวอาจจะทำให้สำเร็จด้วยการปรับโครงแบบพฤติกรรมการปรับของจุดเปลี่ยนแปลงในแบบจำลองคุณลักษณะที่บอกลักษณะของความหลากหลายในระบบซอฟต์แวร์ การตัดสินใจของการจัดการความหลากหลายเชิงพลวัตสำหรับจุดเปลี่ยนแปลงของแบบจำลองคุณลักษณะเป็นความท้าทายในสายผลิตภัณฑ์ซอฟต์แวร์พลวัต ในงานวิจัยนี้นำเสนอวิธีการจัดกลุ่มแบบจำลองคุณลักษณะของจุดเปลี่ยนแปลงตามพฤติกรรมการปรับที่แทนด้วยบริบทของการปรับตัวและข้อจำกัดของคุณลักษณะ โดยวิธีการนี้ใช้ขั้นตอนวิธีการจัดกลุ่มคลุมเครือและการประมาณค่าใกล้เคียงเฉพาะที่สำหรับสมาชิก หรือ FLAME เพื่อการปรับโครงแบบระบบซอฟต์แวร์ พร้อมทั้งนำเสนอเครื่องมือสร้างแบบจำลองคุณลักษณะ Feature-Dc ที่รองรับการกำหนดบริบทให้กับจุดปรับโดยสามารถนำออกเอกสารเอ็กซ์เอ็มแอล และกรอบการทำงาน MAPE-Kc เพื่อใช้สำหรับการปฏิบัติงานปรับตัวในกรณีศึกษาเพื่อลดเวลาในการปรับตัวของกระบวนการการตัดสินใจในสายผลิตภัณฑ์ซอฟต์แวร์พลวัตด้วยวิธีการนี้เทียบกับการไม่จัดกลุ่มแบบจำลองคุณลักษณะประมาณ 45%
DOI: 10.14457/cu.the.2013.1136
title: กระบวนการแนะนำการเชื่อมโยงของบทความในวิกิพีเดียภาษาไทย

description: วิกิพีเดียได้ถูกใช้ประโยชน์ในรูปของแหล่งความรู้ที่ถูกสร้างขึ้นโดยน้ำมือมนุษย์ในงานวิจัยหลายๆ งานด้านการประมวลผลภาษาธรรมชาติ วิทยานิพนธ์ฉบับนี้ นำเสนอการใช้เครื่องจักรเรียนรู้ และวิกิพีเดียเป็นแหล่งความรู้ สำหรับการเพิ่มความสมบูรณ์ของข้อความแบบอัตโนมัติ ขั้นตอนการทำงานของระบบที่สำคัญคือ เริ่มจากวิเคราะห์ และสกัดคำสำคัญจากบทความ และต่อมา พิจารณาเลือกหน้าวิกิพีเดียที่มีความเกี่ยวเนื่องกับคำสำคัญนั้น เพื่อแนะนำเป็นการเชื่อมโยงปลายทางไปสู่แหล่งข้อมูลเพิ่มเติม จากการทดลองในเบื้องต้นกับชุดทดสอบบทความวิกิพีเดียภาษาไทยแสดงให้เห็นว่า ระบบที่นำเสนอนี้ให้ผลลัพธ์แนะนำการเชื่อมโยงแบบอัตโตมัติได้ถูกต้องถึง 85%
DOI: 10.14457/cu.the.2013.1137
title: การพัฒนาการแปลโปรแกรมเชิงขนานสำหรับไมโครคอนโทรลเลอร์หลายแกน

description: การเขียนโปรแกรมในปัจจุบันเป็นการเขียนและประมวลผลการทำงานบนแกนเดียว การพัฒนาหน่วยประมวลผลกลางให้มีหลายแกน เพื่อที่จะทำให้การประมวลผลมีประสิทธิภาพมากขึ้น ตัวแปลภาษาที่ใช้งานอยู่ไม่สนับสนุนการเขียนโปรแกรมให้กับหน่วยประมวลผลกลางชนิดหลายแกน งานวิจัยนี้สร้างตัวแปลภาษาเพื่อให้สามารถประมวลแบบขนานได้ โดยใช้ Parallax Propeller ซึ่งเป็นมัลติคอร์ไมโครคอนโทรลเลอร์ เนื่องจากมีถึงแปดโปรเซสเซอร์หรือแกน ซึ่งสามารถทำงานพร้อมๆกันหรือแยกกันทำงานอย่างอิสระ โดยใช้โครงสร้างภาษาแบบเดียวกันกับภาษา C มีเพิ่มสัญลักษณ์พิเศษ @ และ # เข้ามาเพื่อทำให้ผู้พัฒนาสามารถระบุควบคุมการแบ่งข้อมูลและระบุแกนของหน่วยประมวลผลได้
DOI: 10.14457/cu.the.2013.1138
title: การศึกษาการขยายขนาดการผลิตพอลีอะลูมิเนียมคลอไรด์ในเครื่องปฏิกรณ์แบบปั่นกวน

description: งานวิจัยนี้ได้ทำการศึกษาอิทธิพลของชนิดใบพายและความเร็วรอบในการปั่นกวนที่มีผลต่อการขยายขนาดการผลิตพอลีอะลูมิเนียมคลอไรด์ในเครื่องปฏิกรณ์แบบปั่นกวน ขนาด 1 ลิตร จากการศึกษาพบว่าชนิดของใบพายและความเร็วรอบส่งผลกระทบต่ออัตราการเกิดปฏิกิริยาไฮโดรไลซีสและกระบวนการพอลีเมอร์ไรเซชั่น ของพอลีอะลูมิเนียมคลอไรด์ โดยพบว่าจากการใช้ใบพายชนิด Pitched 6-Blade Turbine ที่ความเร็ว 300 รอบต่อนาทีให้ร้อยละผลได้ของพอลีอะลูมิเนียมคลอไรด์ สูงที่สุด เท่ากับ 82.4 ส่วนการใช้ใบพายชนิด Pitched 4-Blade Turbine ที่ความเร็ว 600 รอบต่อนาที โดยมีร้อยละผลได้ของพอลีอะลูมิเนียมคลอไรด์ เท่ากับ 75.6 และการใช้ใบพายชนิด Rushton Turbine ที่ความเร็ว 1800 รอบต่อนาที ให้ร้อยละผลได้ของพอลีอะลูมิเนียมคลอไรด์ เท่ากับ 77.0 นำใบพายชนิด Pitched 6-Blade Turbine ที่ความเร็ว 300 รอบต่อนาที มาคำนวณขนาดและความเร็วรอบใช้ในเครื่องปฏิกรณ์ ขนาด 10 ลิตรและ 25 ลิตร ซึ่งการหมุนที่แตกต่างกันเป็นผลมาจากการกำหนดให้ค่า Reynolds number, impeller tip speed และ Power per unit volume คงที่ โดยที่ n = 2, 1 และ0.66 ตามลำดับ ดังนั้นที่เครื่องปฏิกรณ์ขนาด 10 ลิตรใช้ความเร็วรอบ 59 ,133 และ175 รอบต่อนาที และขนาด 25 ลิตรใช้ความเร็วรอบ 33 ,99 และ144 รอบต่อนาที ผลการทดลองพบว่าทุกความเร็วรอบได้ผลลัพธ์ของร้อยละผลได้ของพอลีอะลูมิเนียมคลอไรด์ น้อยกว่าเครื่องปฏิกรณ์ขนาด 1 ลิตร ดังนั้นการหาความสัมพันธ์ของเครื่องปฏิกรณ์ขนาด 1, 10 และ 25 ลิตร เพื่อให้ได้ผลของร้อยละผลได้ออกมาให้ใกล้เคียงกันกับเครื่องปฏิกรณ์ขนาด 1 ลิตร จึงกำหนดความเร็วรอบให้โดยหาความสัมพันธ์ ที่ n = 0.5 ซึ่งจะได้ความเร็วรอบใหม่ที่ 200 และ 173 รอบต่อนาทีในเครื่องปฏิกรณ์ขนาด 10 และ 25 ลิตร ตามลำดับ ซึ่งผลการทดลองทำให้เห็นว่าผลของการปรับความเร็วรอบใหม่ในในเครื่องปฏิกรณ์ขนาด 10 และ 25 ลิตรโดยที่ผลลัพธ์ร้อยละผลได้ของพอลีอะลูมิเนียมคลอไรด์ ออกมาใกล้เคียงกับเครื่องปฏิกรณ์ขนาด 1 ลิตร โดยร้อยละผลได้ในถังปฏิกรณ์ขนาด 1,10 และ 25 ลิตร มีค่าเท่ากับ 82.4 , 82.3 และ 82.2 ตามลำดับ
DOI: 10.14457/cu.the.2013.1139
title: ADSORPTION EQUILIBRIA OF BENZENE, TOLUENE, AND XYLENE ON MANGANESE-EMBEDDED PAN ACTIVATED CARBON NANOFIBERS FABLICATED BY ELECTROSPINNING

description: In this research, manganese-embedded activated carbon nanofibers (ACNFs) were prepared from electrospun polyacrylonitrile (PAN) nanofibers. The average diameter of the PAN fibers was in the range of 200 to 500 nm. After stabilization at 280 °C in air, carbonization at temperature in the range of 800 to 1,000 °C in nitrogen, and activation by steam at 800 °C, the ACNFs were obtained. The activation yield of the nanofibers formed from 10% PAN solution and carbonized at 800, 900 and 1,000 °C were 20%, 16% and 15%, respectively. Meanwhile the activation yield of the fibers electrospun from 8% PAN solution and carbonized at 800, 900 and 1,000 °C were 2%, 10% and 10%, respectively. The functional groups of ACNFs were different from that of polymer fibers. The results showed that the ACNF carbonized at 1,000 °C showed the highest toluene adsorption capacity of 26.83 g toluene/100 g adsorbent due to the highest total pore volume and large mean pore diameter. However when compared to other research, the specific surface area was still lower while having high O/C ratio. Moreover, manganese did not enhance toluene adsorption capacity because steam density and pressure used in the activation was low and remaining manganese in ACNFs become agglomerated on surface and interrupt activation process.
DOI: 10.14457/cu.the.2013.1140
title: การประยุกต์ใช้โมดูลเส้นใยกลวงในการกำจัดปรอทและสารหนูจากน้ำเสีย

description: งานวิจัยนี้ทำการแยกปรอทและสารหนูออกจากน้ำเสียปนเปื้อนโดยใช้ระบบเยื่อแผ่นเหลวที่พยุงด้วยเส้นใยกลวงเปรียบเทียบกับระบบเยื่อแผ่นเหลวเส้นใยกลวงแบบสัมผัส โดยน้ำเสียปนเปื้อนที่ใช้มีค่าความเข้มข้นเริ่มต้นของปรอทและสารหนูเท่ากับ 200 และ 1,000 ส่วนในพันล้านส่วนตามลำดับ เพื่อแยกปรอทและสารหนูให้ได้ค่าต่ำกว่ามาตรฐานของภาคอุตสาหกรรมที่กำหนดให้ความเข้มข้นของปรอทและสารหนูต้องไม่เกิน 5 และ 250 ส่วนในพันล้านส่วนนั้น ได้ทำการทดลองโดยใช้สารสกัด Aliquat 336 ผสมกับตัวทำละลายเคโรซีนเป็นเยื่อแผ่นเหลวและใช้น้ำกลั่นเป็นสารนำกลับ พร้อมทั้งใช้กรดไนตริกและโซเดียมไฮดรอกไซด์ในการปรับพีเอชของน้ำทั้งสอง รวมทั้งกำหนดอัตราการไหลของน้ำเสียปนเปื้อนและสารนำกลับให้อยู่ในช่วง 100 ถึง 500 มิลลิลิตรต่อนาที จากผลการศึกษาด้วยระบบเยื่อแผ่นเหลวที่พยุงด้วยเส้นใยกลวงพบว่าในกรณีของปรอทถูกสกัดได้ดีในสภาวะที่น้ำเสียปนเปื้อนเป็นกรดแก่และสารนำกลับเป็นเบส ส่วนสารหนูถูกสกัดได้ดีที่สภาวะของน้ำเสียปนเปื้อนเป็นเบสแก่และสารนำกลับเป็นกรด สำหรับการศึกษาอัตราการไหลของน้ำเสียปนเปื้อนและสารนำกลับของทั้งสองระบบนั้น พบว่าอัตราการไหลในระบบเยื่อแผ่นเหลวที่พยุงด้วยเส้นใยกลวงเท่ากับ 100 มิลลิลิตรต่อนาทีให้การแยกปรอทและสารหนูได้ดีสุด ส่วนอัตราการไหลในระบบเยื่อแผ่นเหลวเส้นใยกลวงแบบสัมผัสที่ 300 มิลลิลิตรต่อนาทีให้ผลการแยกปรอทและสารหนูดีสุด ซึ่งจากสภาวะที่เหมาะสมข้างต้นทำให้ความเข้มข้นของปรอทและสารหนูในน้ำเสียปนเปื้อนมีค่าต่ำกว่ามาตรฐานกำหนด นอกจากนี้ได้คำนวณหาค่าอันดับปฏิกิริยาและค่าคงที่ของปฏิกิริยาการสกัดปรอทและสารหนูด้วยวิธีอินทิเกรต ซึ่งได้ค่าอันดับปฏิกิริยาเท่ากับ 1 และ 2 รวมทั้งค่าคงที่ของปฏิกิริยาเท่ากับ 0.911 ต่อนาที และ 0.215 ลิตรต่อมิลลิกรัมต่อนาทีตามลำดับ
DOI: 10.14457/cu.the.2013.1141
title: PLANTWIDE CONTROL STRUCTURE DESIGN OF STYRENE MONOMER PLANT

description: Plantwide control structure design is to design a control system for an entire plant. It becomes crucial when plant in considered consisting of many interconnected unit operations with material and energy recycles. The methodologies for plantwide control design have been developed in four styles. They are mathematical, optimization, heuristic and mixed approaches. Wongsri’s Design Procedure, heuristic in nature, is illustrated in this paper. It comprises of five stages with eight steps, emphasizing the establishment of a fixture plant by designing control loops, using the material quantifiers and their handlers, to regulate material component flows. The other plant level loops are designed using material and heat disturbance management for quality control. Another important feature is the use of dynamic performance measures to select an appropriate structure for a control distillation column. This method is applied to the styrene monomer plant based on the optimum design process from Luyben (William L. Luyben, Design and Control of the Styrene Process, Ind. Eng. Chem., Vol. 50, No. 3, 2011). The performance of new design structure is compared with two base case control structures selected (S. Vasudevan and G. P. Rangaiah, Integrated Framework Incorporating Optimization for Plant-Wide Control of Industrial Processes, I&EC Research, Vol. 50, 2011 and S. Vasudevan, et. al., Application and evaluation of three methodologies for plantwide control of the styrene monomer plant, Ind. Eng. Chem. Vol. 48, No. 24, 2009). The new control structure performance is comparable with the base cases. The Wongsri design procedure is detailed, instructive, clearcut, and readily to be applied even for a novice designer.
DOI: 10.14457/cu.the.2013.1143
title: GROUNDWATER BALANCE OF PHRAE BASIN USING MODFLOW AND GIS IN CHANGWAT PHRAE

description: Changwat Phrae has faced water shortage problem for a long time. Hence, the aims of this study were to estimate the groundwater recharge of aquifers and assess groundwater movement and groundwater balance. From secondary data incorporated with primary data derived from field investigation during years 2012-2013, the results of hydrogeological conceptual model revealed three aquifer types as follows: floodplain deposited, terraces deposited aquifers, and the consolidated aquifers. The main groundwater direction of the unconsolidated and consolidated aquifers flow from the northern to the southern area with a mean hydraulic gradient approximately 0.0013, which is corresponding to the groundwater flow simulated by MODFLOW, the central part of the region and the Yom river were found as discharge areas. The groundwater recharge rates were spatially determined by WetSpass module for estimating seasonal variability patterns of groundwater recharge which were vary between 0-320 mm/ year. In addition, the results showed that the potentiality of recharge area corresponds to the topography and hydrologic characteristics. Groundwater recharge derived from WetSpass was then imported into MODFLOW for calibration and verification of groundwater modelling. The results revealed that the variations of groundwater balance are seasonal dependent, which found relatively high recharge rates and groundwater inflow during the rainy season. According to groundwater modelling, the groundwater inflow is relatively higher than the groundwater outflow approx. 111,320 cubic meters/year. Finally, in order to determine groundwater safe yield and propose the sustainable groundwater management, the groundwater model was simulated by increasing the pumping rates under three situations: 25, 50 and 100%. The results showed that the availability of the pumping rate is not higher than 50% relatively compared to the base condition. These contributions will be further applied as the fundamental data for appropriately sustainable groundwater management.
DOI: 10.14457/cu.the.2013.1142
title: อนุกรมวิธานของแตนเบียนวงศ์ Chalcididae บริเวณอุทยานแห่งชาติเขาใหญ่

description: แตนเบียนวงศ์ Chalcididae จัดอยู่ใน Superfamily Chalcidoidea ข้อมูลเกี่ยวกับแตนเบียนวงศ์นี้ยังมีอยู่น้อย ทั่วโลกมีการรายงานและตั้งชื่อวิทยาศาสตร์แล้ว 1,875 ชนิด แตนเบียน Chalcid ส่วนใหญ่มีขนาดเล็กตั้งแต่ 2.5-9.0 มิลลิเมตร แตนเบียนวงศ์นี้สามารถนำไปใช้ในการควบคุมประชากรแมลงศัตรูพืชโดยชีววิธีได้อย่างมีประสิทธิภาพ ข้อมูลทางอนุกรมวิธานและชีววิทยาของแตนเบียนกลุ่มนี้ยังมีการศึกษาน้อยในแถบเอเชียตะวันออกเฉียงใต้ รวมทั้งประเทศไทย วัตถุประสงค์ของงานวิจัยเพื่อศึกษาอนุกรมวิธานของแตนเบียนวงศ์ Chalcididae บริเวณอุทยานแห่งชาติเขาใหญ่ ในพื้นที่ป่า 5 แบบ คือ ป่าดิบแล้ง ป่าเบญจพรรณ ป่าดิบชื้น ป่าทุ่งหญ้า และป่าดิบเขา โดยเก็บตัวอย่างใน 3 ฤดูกาล คือ ฤดูฝน ฤดูแล้งหนาว และฤดูแล้งร้อน (สิงหาคม มกราคม และเมษายน 2554-2555 ตามลำดับ) โดยใช้กับดัก Malaise กับดัก yellow pan กับดักแสงแบบเคลื่อนที่ และสวิงจับแมลง จากการศึกษาพบตัวอย่างทั้งสิ้น 41 ตัวอย่าง 35 ชนิด 12 สกุล ได้แก่ Brachymeria Westwood, 1829; Epitranus Walker, 1834; Haltichella Spinola, 1811; Dirhinus Dalman, 1818; Megachalcis Cameron, 1903; Antrocephalus Kirby, 1883; Oxycoryphe Kriechbaumer, 1894; Hockeria Walker, 1834; Neochalcis Kirby, 1883; Rhynchochalcis Cameron, 1905; Notaspidium Dalla and Torre, 1897; Neohybothorax Nikol'skaya, 1960 แตนเบียนสกุล Brachymeria spp. เป็นสกุลเด่นที่พบได้ในทุกพื้นที่ศึกษา บริเวณป่าทุ่งหญ้ามีความหลากหลายของแตนเบียนวงศ์นี้สูงที่สุด ส่วนในพื้นที่ป่าดิบเขาไม่พบตัวอย่างแตนเบียน Chalcid เลย กับดัก Malaise เป็นกับดักที่มีประสิทธิภาพดีที่สุดในการดักจับแตนเบียนวงศ์ Chalcididae รองลงมาคือสวิงจับแมลง กับดัก yellow pan ตามลำดับ และไม่พบตัวอย่างแตนเบียนในกับดักแสง นอกจากนี้ยังมีการรายงานการพบแตนเบียนครั้งแรกในประเทศไทย 3 ชนิด คือ แตนเบียน Brachymeria gigantic Joseph et al., 1972 แตนเบียน B. bengalensis pulchellae Joseph et al., 1972 และแตนเบียน B. (Neobrachymeria) nosatoi Habu, 1966
DOI: 10.14457/cu.the.2013.1144
title: ฤทธิ์ทางชีวภาพของเพปไทด์ต้านจุลชีพ ALFSp1 และ arasin-likeSp ต่อแบคทีเรียก่อโรคในอาหาร

description: เพปไทด์ต้านจุลชีพ (antimicrobial peptide; AMPs) เป็นโมเลกุลที่มีความสำคัญและเป็นส่วนหนึ่งในระบบภูมิคุ้มกันแบบที่มีมาแต่กำเนิด ซึ่งเป็นกลไกการป้องกันตัวเองจากการบุกรุกของจุลชีพแปลกปลอม เพปไทด์ต้านจุลชีพสามารถพบได้ในสิ่งมีชีวิตทุกชนิด ในงานวิจัยนี้ศึกษาฤทธิ์ทางชีวภาพของเพปไทด์ต้านจุลชีพ 4 ชนิด ได้แก่ antilipopolyscacharide factor (ALFSp1) และ arasin-likeSp จากปูทะเล ไนซินจากเชื้อเชื้อ Lactococcus lactis และไลโซไซม์จากไข่ขาวของไข่ไก่ ต่อเชื้อแบคทีเรียที่ก่อโรคในอาหารและเชื้อก่อโรคในสัตว์น้ำกลุ่มครัสเตเชียน ผลที่ได้พบว่าเพปไทด์สังเคราะห์ของ ALFSp1 มีฤทธิ์ต้านเชื้อ A. viridans M. luteus B. subtilis V. harveyi และ V. parahaemolyticus โดยมีค่า Minimal Bactericidal Concentration (MBC) ระหว่าง 0.39-50 µM ส่วนเพปไทด์สังเคราะห์ของ arasin-likeSp มีฤทธิ์ต้านเชื้อ A. viridans M. luteus B. subtilis V. harveyi V. parahaemolyticus และ V. anguillarum โดยมีค่า MBC ระหว่าง 3.12-50 µM และจากผลที่ได้พบว่า ALFSp1 และ arasin-likeSp มีฤทธิ์ยับยั้งเชื้อจุลินทรีย์ก่อโรคทางอาหาร V. parahaemolyticus ได้ดี ดังนั้นจึงเลือก V. parahaemolyticus ซึ่งเป็นเชื้อก่อโรคในอาหารสำหรับใช้ในการทดสอบขั้นต่อไป จากการศึกษาฤทธิ์ของไนซินและไลโซไซม์ต่อเชื้อ V. parahaemolyticus พบว่าไม่สามารถยับยั้งการเจริญของ V. parahaemolyticus ได้ จากการศึกษาการใช้ ALFSp1 และ arasin-likeSp ร่วมกัน พบว่ามีการเสริมฤทธิ์กันในการต้านเชื้อ V. parahaemolyticus เมื่อศึกษาการเติม ALFSp1 และ arasin-likeSp ลงในแผ่นฟิล์มไคโตซานและทดสอบฤทธิ์การยับยั้งการเจริญของ V. parahaemolyticus พบว่าฟิล์มไคโตซานที่เติม ALFSp1 และ arasin-likeSp ไม่สามารถยับยั้งการเจริญของ V. parahaemolyticus อย่างไรก็ตามเมื่อเติมสารละลายของ ALFSp1 และ arasin-likeSp ที่ความเข้มข้น 10 MBC ลงบนชิ้นเนื้อกุ้งกุลาดำตัดแต่ง และเก็บรักษาที่อุณหภูมิ 4 OC เป็นเวลา 24 ชั่วโมง พบว่าสามารถชะลอการเจริญของเชื้อแบคทีเรียในชิ้นเนื้อกุ้งกุลาดำตัดแต่งเมื่อเทียบกับเนื้อกุ้งที่ไม่ได้รับเพปไทด์ต้านจุลชีพ ALFSp1 และ arasin-likeSp
DOI: 10.14457/cu.the.2013.1145
title: เสถียรภาพและฤทธิ์ต้านแบคทีเรียของอิมัลชันที่เตรียมจากน้ำมันหอมระเหยอบเชยและส้ม

description: งานวิจัยนี้เป็นการพัฒนาอิมัลชันที่ให้ฤทธิ์ต้านแบคทีเรียจากน้ำมันหอมระเหย ได้แก่น้ำมันอบเชยและน้ำมันส้มจากเปลือกส้ม ตัวทำอิมัลชันที่ใช้เป็นสารเจือปนอาหาร โดยใช้ polysorbate ได้แก่ polyoxyethylene (20) sorbitan monolaurate (Tween 20) หรือ polyoxyethylene (20) sorbitan monooleate (Tween 80) เป็นตัวทำอิมัลชันหลักและใช้ ester ของ sorbitan ได้แก่ sorbitan monolaurate (Span 20), sorbitan monostearate (Span 60) หรือ sorbitan monooleate (Span 80) เป็นตัวทำอิมัลชันร่วม ในการพัฒนาได้ศึกษาผลของชนิดและความเข้มข้นของน้ำมันหอมระเหย ตัวทำอิมัลชันหลักและตัวทำอิมัลชันร่วมต่อความเสถียร ขนาดอนุภาคน้ำมันเฉลี่ยและฤทธิ์ต้านแบคทีเรียของอิมัลชัน แบคทีเรียที่ใช้ในการศึกษาคือ Bacillus cereus ATCC 6228, Staphylococcus aureus ATCC 25923 และ Escherichia coli ATCC 25922 ผลการทดลองพบว่าอิมัลชันน้ำมันอบเชยมีฤทธิ์ในการต้านแบคทีเรียดีกว่าอิมัลชันน้ำมันส้ม อิมัลชันน้ำมันอบเชยที่ความเข้มข้นของน้ำมันอบเชยร้อยละ 2.5 โดยน้ำหนัก และ Tween 80 ร้อยละ 0.8 โดยน้ำหนัก ให้ขนาดอนุภาคน้ำมันเฉลี่ยเล็กที่สุด (0.130 µm) และให้ค่าความเข้มข้นต่ำสุดที่สามารถฆ่าเชื้อแบคทีเรียได้ (minimum bactericidal concentration, MBC) น้อยที่สุดคือ 8.8 mg/ml ต่อเชื้อ 2 ชนิด คือ S. aureus และ E. coli แต่ไม่มีฤทธิ์ต่อ B. cereus และแยกชั้นหลังการเก็บ 21 วัน การใช้ Span 20 ที่ความเข้มข้นร้อยละ 0.2 โดยน้ำหนัก เป็นตัวทำอิมัลชันร่วม โดยความเข้มข้นของตัวทำอิมัลชันรวมเท่ากับร้อยละ 0.8 โดยน้ำหนัก ทำให้สามารถการเก็บนานกว่า 3 เดือน โดยไม่แยกชั้น และให้ฤทธิ์ต้านแบคทีเรียที่วิเคราะห์เมื่อเก็บนาน 21 วัน เท่ากับเมื่อใช้Tween 80 เป็นตัวทำอิมัลชันเพียงชนิดเดียว
DOI: 10.14457/cu.the.2013.1147
title: ภาวะพหุสัณฐานของยีน VDR และยีน TNFSF11 ในผู้ป่วยโรคกระดูกพรุนชาวไทย

description: โรคกระดูกพรุนเป็นโรคที่มีความสัมพันธ์กับอายุที่เพิ่มมากขึ้นและพบบ่อยในหญิงสูงอายุที่หมดประจำเดือน จากการศึกษาพบว่าความเสี่ยงของการเกิดกระดูกหักจากโรคกระดูกพรุนมีสาเหตุมาจากมวลกระดูกที่ลดลง ปัจจัยที่ส่งผลต่อการเกิดโรคนี้ได้เเก่ ฮอร์โมน สิ่งแวดล้อม และ พันธุกรรม โดยที่ปัจจัยทางด้านพันธุกรรมมีบทบาทสำคัญที่ทำให้เกิดการเปลี่ยนแปลงของเนื้อกระดูกจนทำให้เกิดโรคกระดูกพรุนหรือกระดูกเปราะบางได้ในเวลาต่อมา ด้วยเหตุนี้จึงทำการศึกษาความสัมพันธ์ของโรคกระดูกพรุนกับยีน 2 ยีนที่เกี่ยวข้องได้แก่ Vitamin D Receptor (VDR) gene และ Tumor necrosis factor superfamily member 11 (TNFSF11) gene ที่ตำแหน่งภาวะพหุสัณฐาน TaqI (rs731236) FokI (rs2228570) และ BsmI (rs1544410) ในยีน VDR และที่ตำแหน่งภาวะพหุสัณฐาน -290C&gt;T (rs9525641) -643C&gt;T (rs9533156) และ -693G&gt;C (rs9533155) ในยีน TNFSF11 โดยใช้กลุ่มตัวอย่างประชากรหญิงไทยวัยหมดประจำเดือนที่เป็นโรคกระดูกพรุนจำนวน 105 คน และกลุ่มตัวอย่างประชากรหญิงไทยวัยหมดประจำเดือนที่ไม่ได้เป็นโรคกระดูกพรุนจำนวน 132 คน เเละศึกษาความสัมพันธ์ของรูปแบบภาวะพหุสัณฐานของยีน VDR และ TNFSF11 กับความเสี่ยงต่อการเกิดโรคกระดูกพรุนของประชากรหญิงไทยวัยหมดประจำเดือนด้วยวิธีทางสถิติ จากการวิเคราะห์พบว่าในกลุ่มของสนิปตำแหน่ง rs2228570 ของยีน VDR พบแอลลีล T ซึ่งมีลักษณะการถ่ายทอดแบบลักษณะด้อย (P = 0.0119) โดยผู้ป่วยที่มีจีโนไทป์ที่เป็น TT จะมีความสัมพันธ์ต่อการเกิดโรคกระดูกพรุนถึง 2.30 เท่า สำหรับรูปแบบแฮพลอไทป์ของยีน VDR (TaqI BsmI เเละ FokI) ที่สัมพันธ์ต่อการเกิดโรคมากที่สุดคือ CAA (P = 0.0204) ในขณะที่สนิปอื่น ๆ ไม่พบความสัมพันธ์อย่างมีนัยสำคัญทางสถิต จากการศึกษาในครั้งนี้จะเป็นประโยชน์สำหรับการพัฒนาเครื่องหมายพันธุกรรมเพื่อใช้คาดคะเนและประเมินโอกาสการเป็นโรคกระดูกพรุนต่อไปในอนาคตได้
DOI: 10.14457/cu.the.2013.1146
title: CAUSE OF RED COLORING IN GEM PLAGIOCLASE FELDSPAR

description: Andesine and labradorite, members of plagioclase feldspar, may have gemological properties. In the gem market, red gem plagioclases have been sold but they may contain natural and treated stones. Consequently, confusion has been made to both trader and customer. Mechanism and cause of red coloring in gem plagioclase feldspar were then investigated in this study. Two sample groups, natural red plagioclase and red copper-diffused plagioclase were collected for this study. Microscopic examination revealed some typical internal features such as oriented and irregular red tubes, colorless rim, mottled colors of red and green, milky cloud along red zone and glistering cloud were found in natural group while red concentric color layer is typically observed in copper-diffused samples. EPMA analyses revealed that all samples have their end-member composition in the range of andesine–labradorite. UV-Vis spectra of all red samples show distinct absorption band at 568-599 nm probably due to Cu0 colloid. LA-ICP-MS analyses supported that copper content is related to red cloud zone, red tubes or twinning plane. In conclusion, the red coloring in gem plagioclase feldspar is probably due to copper nanoparticle that could be diffused into the stones by natural process as well as artificial process. The copper diffusion mechanism could have been taken place along twinning plane, or dislocation tubes as pipe diffusion in both natural and treated samples. Moreover, the surface diffusion maybe caused clearly by diffusion treatment leading to red color intense from outer rim inward core.